|  |  |  |  |
| --- | --- | --- | --- |
| saksbehandler: Karl Gunnar Kristiansen  Direkte tlf: 902 57 543  E-post: kgk@udir.no | Vår dato: 17.6.2019  Vår referanse  2019/213 | Deres dato:    Deres referanse: | Brevmal_SRY_2010 |

**Referat fra SRY-møte 3 - 2019**

|  |
| --- |
| Dato: 7.6.2019 |
| Sted: Utdanningsdirektoratets lokaler, Oslo |
| Godkjent: SRY møte 31.10.2019 |

## Tilstede:

|  |  |
| --- | --- |
| **SRY**  Trude Tinnlund, LO  May-Britt Sundal, LO  Per Skau, LO  Rune Foshaug, NHO  Aina Helen Bredesen, NHO  Jorunn Leegaard, KS  Siri Halsan, KS  Bente Søgaard, YS  Anne Tingelstad Wøien, Virke  Kari Hoff Okstad, Spekter  Astrid Moen Sund, UDF  Ola Nyhus, EO  **Observatører**  Carl Endre Espeland, DIKU  Kristin Evensen, KD  **Utdanningsdirektoratet** | **Forfall:**  Turid Semb, KMD  John Arve Eide, KS  Anne- Cathrine Hjertaas, KS  Terje Skyvulstad, UDF  Siv Andersen, DIKU  Marianne Røgeberg, NFD Elin Marlen Hollfjord, NFD  Tone Horne Sollien, KD |
| Karl Gunnar Kristiansen, Udir  Anne Katrine Kaels, Udir  Tonje Haugberg, Udir Even Andreas Aas, Udir  Abdirahman Ahmed, Lærling Udir |  |
|  |  |

1. **Godkjenning av innkalling og dagsorden**

Leder i SRY ønsket velkommen til møte.

SRY sak O13-3-19 (OsloMet orienterer om rollen som nasjonalt senter for yrkesfag) og sak O15-3-19 (KD orienterer om aktuelle saker) ble utsatt på grunn av forfall fra OsloMet og KD.

**Vedtak**Innkalling og dagsorden enstemmig godkjent.

1. **Behandling av vedtakssak**

**SRY- sak V3-2-19 Godkjenning av referat fra SRY møte 9.04.2019**

* Ref. SRY sak V4-2-19 Lied- utvalget. I referatet er begrepet «ikke kvalifisert» benyttet. Elever som søker videregående opplæring er kvalifisert til 1 av 3 valg. Begrepet erstattes med «elever med lave grunnskolepoeng»
* Ref. SRY sak V6-2-19 Vilkår for fagprøve uten norsk bostedsadresse. I referatet er begrepet knutepunktskoler benyttet (forskrift til opplæringsloven § 6-40). Paragrafen omhandler vilkår for inntak til knutepunktskoler og er ikke relevant for saken. Setningen med begrepet strykes i referatet.

**Vedtak**

Referat godkjent med de fremkomne merknader.

**SRY- sak V9-3-19 Presentasjon av rapport - Forslag til endringer i opplæringsloven fra Faglig råd elektro, Faglig råd for teknikk og industriell produksjon og Faglig råd for bygg- og anleggsteknikk**

Fag og svenneprøven «Sluttvurdering det bør investeres i»? Er tittelen på en rapport utarbeidet av faglig råd elektro i samarbeid med faglig råd TIP og faglig råd for bygg- og anleggsteknikk. Rapporten tar for seg ulike problemstillinger knyttet til fag- og svenneprøven og forslag til endringer i regelverket. Hans Jacob Edvardsen og Are Solli presenterte rapporten.

SRY mener rapporten fra de tre faglige rådene er god. En kvalitetsmessig god fag- og svenneprøve er avgjørende for å opprettholde og videreutvikle kvaliteten i fagopplæringen. SRY mener rapporten underbygger behov for å gjennomgå regelverket som regulerer fag- og svenneprøven. Rapporten belyser ulike utfordringer som SRY mener det er viktig å jobbe videre med.

SRY mener rapporten bør oversendes til de øvrige faglige rådene for behandling og at det utarbeides en oppsummering av tilbakemelding fra alle de faglige rådene. Basert på tilbakemeldingen må det vurderes hvordan det skal arbeides videre med rapporten.

SRY ber Utdanningsdirektoratet følge opp saken og legge frem en oppsummering av innspill fra alle de faglige råd. Videre ber SRY om et forslag til oppfølging av rapportens anbefalinger.

**Vedtak**

SRY slutter seg til intensjonene i rapporten og mener at det bør arbeides videre med anbefalingene slik det står beskrevet i kapittel 2. SRY anbefaler at rapporten sendes øvrige faglige råd. Tilbakemeldingene oppsummeres og presenteres for SRY.

**SRY- sak V10-3-19 Opplæringslovutvalget – Drøfting av aktuelle problemstillinger**

Opplæringslovutvalget hadde oversendt et problemstillingsnotat som de ønsker å drøfte i møte.

Utvalget ønsket SRYs synspunkter på følgende tre alternativer for regulering av opplæringskontor:

1) Opplæringskontorene reguleres ikke i loven.

2) Opplæringskontorene reguleres i loven, men som noe annet enn lærebedrift.

3) Opplæringskontorene reguleres i loven som lærebedrift

Opplæringskontorenes rolle i dag er svakt regulert i loven. SRY er imidlertid delt i synet på om opplæringskontorene bør reguleres i loven eller ikke.

Blant de som mener at en regulering i loven er nødvendig, er det delte meninger på om opplæringskontorene bør reguleres som lærebedrift eller ikke. Imidlertid er disse enige om at reguleringen av opplæringskontorenes rolle er nødvendig og må bli tydeligere i loven.

Blant de som mener at en regulering i loven ikke er nødvendig, defineres opplæringskontorene som en sammenslutning av et gitt antall lærebedrifter og ikke en selvstendig lærebedrift. Disse mener at Opplæringskontorene ikke bør være lærebedrift og at lærekontrakten bør tegnes med den enkelte lærebedrift.

Det er altså delte synspunkter blant medlemmene i SRY på om opplæringskontor bør defineres som lærebedrift. Imidlertid er SRY klare på at det klart og tydelig må fremgå av loven hvem som defineres som lærebedrift.   
  
Lærlingtilskuddet utbetales i dag til opplæringskontor i de tilfeller disse er kontraktspart. SRY drøftet muligheten for å endre ordningen slik at tilskuddet utbetales til opplæringsbedriften som da også må være kontraktspart. Det er delt oppfatning i SRY om dagens modell bør beholdes eller om ordningen bør legges om.   
  
SRY er opptatt av at ansvar for å rekruttere nye lærebedrifter tydeliggjøres. Det bør beskrives et klarere ansvarsforhold i loven.

**Vedtak**Basert på diskusjonen vurderer partene selv om de vil gi innspill til lovendringsutvalget.

**SRY- sak V11-3-19 Fordypningsområder i læreplan Vg3 – Presentasjon av arbeidsgruppas notat og forslag til modeller**

I januar 2019 satte Utdanningsdirektoratet ned en partssammensatt arbeidsgruppe som fikk i oppdrag å utrede nasjonale retningslinjer og alternative modeller for fordypninger på Vg3/opplæring i bedrift. Kristian Ilner presenterte arbeidsgruppens notat og forslag til modeller på møtet.

Arbeidsgruppens forslag til retningslinjer ble behandlet i alle de faglige rådene 24.-25. april, hvor rådene i det vesentlige støttet forslaget. Basert på retningslinjene og føringene fra KD har arbeidsgruppen utarbeidet tre ulike modeller der en av modellene (modell A) anbefales av gruppen.

SRY mener arbeidsgruppen har gjort en grundig jobb. SRY er opptatt av at dersom mottakende arbeidsliv har behov for fordypninger i lærefaget, må det tilrettelegges for dette. SRY merker seg også at notatet fremhever at fordypninger ikke er aktuelt for alle utdanningsprogram, og at det er det enkelte faglige råd som vurderer om det er behov for fordypningsområder i sitt utdanningsprogram.

Selv om SRY er positiv til rapporten må de økonomiske, juridiske og administrative konsekvensene utredes. Her kan nevnes prøvenemndenes kompetanse og opplæring, alternativt Vg3 i skole, verdsetting i arbeidslivet og tilgang på læreplasser.

**Vedtak**

SRY slutter seg til arbeidsgruppens rapport og anbefalinger.

SRY ønsker saken tilbake etter at Udir har utredet administrative og økonomiske konsekvenser av anbefalingene.

**SRY- sak V12-3-19 SRYs representasjon til European alliance of apprenticeship (EAfA)**

SRY har frem til 2019 vært representert i EAfA ved at Kristian Ilner (NHO og SRYs internasjonale gruppe) har deltatt på møter. Ilner sluttet i NHO januar 2019 og Astrid Sund har frem til nå ivaretatt og representert SRY i arbeidet. Det er behov for en formell forankring av SRYs representasjon i EAfA og saken fremmes derfor for behandling i SRY.

LO hadde foreslått Are Solli som SRYs representant til EAfA.

Astrid Sund informerte om at Utdanningsforbundet støtter forslaget og mener arbeidet i EAfA bør følges av representanter fra arbeidslivet. Utdanningsforbundet ønsker derfor å trekke seg ut av arbeidet i SRYs internasjonale gruppe.

**Vedtak**Are Solli som SRYs representant til EAfA. Astrid Sund (UFD) går ut av SRYs internasjonale gruppe.

**SRY- sak V13-3-19 Opptakskriterier til fagskoler – Høring fra KD**

KD har sendt på høring endringer i forskrift om høyere yrkesfaglig utdanning og forskrift om kvalitetssikring og kvalitetsutvikling i høyere utdanning og fagskoleutdanning. KD informerte om høringen og spesielt om opptakskriterier og poengberegning.

I høringen § 13 Poengberegning ved rangering av søkere (punkt 3) står det at relevant yrkespraksis utover læretid gir 1 poeng per 6. måned i tilsvarende 100 prosent

stilling. Det kan gis inntil 10 poeng for relevant praksis.

SRY er skeptiske til ordningen fordi fagarbeidere som har avlagt fagprøven med bakgrunn i praksiskandidatordningen, vil få tilleggspoeng for sin praksis (som er grunnlag for å kunne fremstille seg til fagprøve) ved opptak til fagskole. Forslaget vil favorisere fagarbeidere som gjennom praksiskandidatordningen har avlagt fagbrev i forhold til andre gjennomføringsmodeller.



I beregning av opptak og rangering må ikke fagbrev der praksis legges til grunn telles to ganger. Fem års praksis er grunnlag for fagbrev som praksiskandidat. Denne praksisen kan ikke legges til grunn dobbelt opp for poengberegning ved opptak og rangering.

Sekretariatet sender inn vedtaket som SRYs høringssvar.

**Behandling av orienteringssak**

**SRY- sak O12-3-19 Erfaringsrapport om godkjenningsordning for utenlandsk fag- og yrkesopplæring v/ NOKUT**

NOKUT har utarbeidet en erfaringsrapport om arbeidet med godkjenningsordningen for utenlandsk fag- og yrkesopplæring. Silje Molander presenterte rapporten og utfordringene i arbeidet. Spesielt er det krevende å ratifisere eldre utdanninger (30 – 40 år) fra Øst Europa. Det kan være aktuelt å vurdere en form for yrkesprøving som et supplement til dagens vurderingsordning. NOKUT vil vurdere om de skal gå i en dialog med departementet om dette.

NOKUT ønsker en dialog med interessenter om hvordan godkjenningsordningen kan videreutvikles og hvilke alternativer som bør utredes. SRYs organisasjoner oppfordres til å gi innspill til rapporten.  
  
**Vedtak**

Informasjonen tas til orientering.

**SRY- sak O13-3-19 VET excellence og EAfA-awards**

Aina Helen Bredesen viste til covernotat fra SRYs internasjonale gruppe og orienterte om VET exellence og de viktigste tilbakemeldingene fra arbeidsgruppen som undersøkte VET excellence i landene våren 2019.

Kommisjonen ønsker forslag til nominasjoner for VE excellence awards og EAfA awards. Eventuelle forslag bes sendes Kommisjonen senest innen 15. juni 2019 på skjema med begrunnelse vedlagt her: <https://ec.europa.eu/eusurvey/runner/EAfAawards>

**Vedtak**

SRY tar rapport fra arbeidsgruppen om VET excellence til orientering. SRYs organisasjoner sprer VET excellence/EAFA awards-utlysningen i sine nettverk. Dersom SRY organisasjoner ønsker å nominere til EAFA-award skrives forslag inn i mal fra kommisjonen og sendes inn som forslag innen 15. juni 2019. DIKU, KD og Udir informeres om ev innsendte forslag til nominasjonen.